ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗ ΡΥΘΜΙΣΗ ΤΗΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΞΕΝΩΝΩΝ

|  |  |
| --- | --- |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί της Ρύθμισης της Ίδρυσης και Λειτουργίας Ξενώνων Νόμος του 2022.  |
|  |  |
|  | ΜΕΡΟΣ ΙΕΡΜΗΝΕΥΤΙΚΕΣ ΔΙΑΤΑΞΕΙΣ |
|  |  |
| Ερμηνεία. | 2.-(1) Στον παρόντα Νόμο, εκτός εάν από το κείμενο προκύπτει διαφορετική έννοια- |
|  |  |
|  | «άδεια λειτουργίας» σημαίνει την άδεια λειτουργίας ξενώνα η οποία εκδίδεται δυνάμει των διατάξεων του άρθρου 5· |
|  |  |
|  | «αρμόδια αρχή» σημαίνει τον Υφυπουργό Τουρισμού και οποιονδήποτε εξουσιοδοτημένο από αυτόν λειτουργό∙ |
|  |  |
|  | «διαχειριστής ξενώνα» ή «διαχειριστής» σημαίνει το φυσικό ή το νομικό πρόσωπο στο οποίο έχει ανατεθεί η διαχείριση και διοίκηση του ξενώνα∙ |
|  |  |
|  | «ιδιοκτήτης ξενώνα» ή «ιδιοκτήτης» σημαίνει το φυσικό ή νομικό πρόσωπο στο οποίο ανήκει ο ξενώνας και το οποίο δύναται να έχει τη διαχείριση και διοίκηση του ξενώνα· |
|  |  |
|  | «οδηγός υπηρεσιών ξενώνα» σημαίνει τον οδηγό που συντάσσει και αναρτά ο ιδιοκτήτης ή/και διαχειριστής του ξενώνα σύμφωνα με τις διατάξεις του άρθρου 10∙ |
|  |  |
|  | «ξενώνας» σημαίνει κατάλυμα στο οποίο παρέχεται προσωρινή διαμονή στους ενδιαφερομένους με βάση σύμβαση μίσθωσης ανά κλίνη και διαθέτει άδεια λειτουργίας σύμφωνα με τις διατάξεις του άρθρου 5∙ |
|  |  |
|  | «Μητρώο Ξενώνων» ή «Μητρώο» σημαίνει το μητρώο το οποίο τηρεί το Υφυπουργείο Τουρισμού σύμφωνα με τις διατάξεις του άρθρου 5∙ |
|  |  |
|  | «Υπουργός» σημαίνει τον Υπουργό Οικονομικών∙ |
|  |  |
| 123(I) του 2018152(I) του 2018189(I) του 2021. | «Υφυπουργείο Τουρισμού» σημαίνει το Υφυπουργείο Τουρισμού σύμφωνα με τον περί της Ίδρυσης Υφυπουργείου Τουρισμού και Διορισμού Υφυπουργού Τουρισμού παρά τω Προέδρω και Συναφών Θεμάτων Νόμο∙ |
|  |  |
|  | «Υφυπουργός Τουρισμού» ή «Υφυπουργός» σημαίνει τον υφυπουργό που διορίζεται από τον Πρόεδρο της Δημοκρατίας δυνάμει των διατάξεων του άρθρου 6 του περί της Ίδρυσης Υφυπουργείου Τουρισμού και Διορισμού Υφυπουργού Τουρισμού παρά τω Προέδρω και Συναφών Θεμάτων Νόμου. |
|  |  |
|  | ΜΕΡΟΣ ΙΙΞΕΝΩΝΕΣ |
|  |  |
| Καθορισμός περιοχών ανάπτυξηςξενώνων. 9 του 197256 του 19827 του 199028 του 199191(I) του 199255(I) του 199372(I) του 199859(I) του 1999142(I) του 1999241(I) του 200229(I) του 2005135(I) του 200611(I) του 200746(I) του 201176(I) του 2011130(I) του 2011164(I) του 201133(I) του 2012110(I) του 2012150(Ι) του 201220(Ι) του 201365(Ι) του 2013120(Ι) του 201439(Ι) του 2015134(I) του 201524(Ι) του 2016142(I) του 201816(I) του 201975(I) του 2021. | 3. Οι περιοχές εντός των οποίων ρυθμίζεται η δημιουργία ξενώνων ή και η μετατροπή υφιστάμενων οικοδομών ή τουριστικών καταλυμάτων σε ξενώνες καθορίζονται σύμφωνα με τις διατάξεις του περί Πολεοδομίας και Χωροταξίας Νόμου.  |
|  |  |
| Ίδρυση και λειτουργία ξενώνα.  | 4. Για την ίδρυση και λειτουργία ξενώνα απαιτούνται τα ακόλουθα:  |
|  |  |
|  | (α) | Να στεγάζεται σε αυτοτελές κτήριο ή τμήμα κτηρίου·  |
|  |  |  |
|  | (β) | να παρέχει προσωρινή διαμονή με βάση σύμβαση μίσθωσης ανά κλίνη· |
|  |  |  |
| Παράρτημα Ι.Παράρτημα ΙΙ.Παράρτημα ΙΙΙ. | (γ) | να φέρει τα χαρακτηριστικά και τις προδιαγραφές που προβλέπονται στα Παραρτήματα Ι, ΙΙ και ΙΙΙ∙ |
|  |  |
|  | (δ) | να έχει άδεια λειτουργίας δυνάμει των διατάξεων του άρθρου 5· και  |
|  |  |  |
|  | (ε) | να έχει καταχωρισθεί στο Μητρώο Ξενώνων. |
|  |  |
| Άδεια λειτουργίας ξενώνα.Παράρτημα VI. | 5.-(1)(α) | Η άδεια λειτουργίας ξενώνα δύναται να εκδοθεί κατόπιν υποβολής σχετικής αίτησης από τον ιδιοκτήτη ή/και τον διαχειριστή του ξενώνα κατά τον Τύπο του Παραρτήματος VI, από την αρμόδια αρχή εντός δύο (2) μηνών από την ημερομηνία υποβολής της·  |
|  |  |  |
| Παράρτημα ΙV.Παράρτημα V. | (β) | Η υποβολή της πιο πάνω αίτησης για εξέταση από την αρμόδια αρχή πρέπει να συνοδεύεται με όλα τα απαραίτητα έντυπα τα οποία καθορίζονται στα Παραρτήματα ΙV και V και με την καταβολή του καθορισμένου τέλους, σύμφωνα με το άρθρο 7. |
|  |  |
|  | (2) Τηρουμένων των διατάξεων του εδαφίου (1) η άδεια λειτουργίας εκδίδεται για χρονική περίοδο τριών (3) ετών και δύναται να ανανεώνεται κάθε τρία (3) έτη, εφόσον πληρούνται οι διατάξεις του παρόντος Νόμου και έχει καταβληθεί το καθορισμένο τέλος, σύμφωνα με το άρθρο 7.  |
|  |  |
|  | (3) Η άδεια λειτουργίας ξενώνα δύναται να ανακληθεί από την αρμόδια αρχή σε περίπτωση- |
|  |  |
|  | (α) | που η άδεια λειτουργίας του χορηγήθηκε δυνάμει ψευδών ή παραπλανητικών στοιχείων τα οποία υποβλήθηκαν από τον ιδιοκτήτη ή/και διαχειριστή του∙ |
|  |  |  |
|  | (β) | οριστικής παύσης της λειτουργίας του∙ |
|  |  |  |
|  | (γ) | αυτεπάγγελτου ελέγχου από την αρμόδια αρχή κατά τον οποίο διαπιστώθηκε ότι δεν πληρούνται οι προβλεπόμενες στον παρόντα Νόμο, προϋποθέσεις λειτουργίας του∙ |
|  |  |  |
| 89(I) του 1996158(I) του 200125(I) του 200241(I) του 200399(I) του 200333(I) του 2011170(I) του 2015178(I) του 2015215(I) του 2020. | (δ) | καταδίκης του ιδιοκτήτη ή/και του διαχειριστή του για αδικήματα σύμφωνα με τον περί Ασφάλειας και Υγείας στην Εργασία Νόμο και τους δυνάμει αυτού εκδοθέντες σχετικούς Κανονισμούς, αφού προηγηθεί διαβούλευση με τον Διευθυντή του Τμήματος Επιθεώρησης Εργασίας, καθώς και για αδικήματα που αφορούν παραβάσεις σε θέματα υγείας, για τις οποίες αρμόδιο είναι το Υπουργείο Υγείας∙ |
|  |  |  |
|  | (ε) | θανάτου ή πτώχευσης του ιδιοκτήτη ή/και του διαχειριστή ή σε περίπτωση νομικού προσώπου, διορισμού εκκαθαριστή, ή διαγραφής του από το σχετικό μητρώο του Τμήματος Εφόρου Εταιρειών και Διανοητικής Ιδιοκτησίας· |
|  |  |  |
|  | (στ) | έκδοσης προσωρινού διατάγματος ή οριστικοποίησης εκδοθέντος προσωρινού διατάγματος για παύση των λειτουργιών του∙ |
|  |  |  |
|  | (ζ) | που ο ιδιοκτήτης ή/και ο διαχειριστής έχει καταδικαστεί μετά την έκδοση της άδειας λειτουργίας του ξενώνα για οποιοδήποτε από τα ακόλουθα αδικήματα: |
|  |  |  |
| Κεφ. 154.3 του 196243 του 196341 του 196469 του 196470 του 19655 του 196758 του 196744 του 197292 του 197229 του 197359 του 19743 του 197513 του 197910 του 198146 του 198286 του 1983186 του 1986111 του 1989236 του 19916(I) του 19943(I) του 199699(I) του 199636(I) του 199740(I) του 199845(I) του 199815(I) του 199937(I) του 199938(I) του 1999129(I) του 199930(I) του 200043(I) του 200077(I) του 2000162(I) του 2000169(I) του 2000181(I) του 200027(I) του 200112(I) του 200285(I) του 2002144(I) του 2002145(I) του 200225(I) του 200348(I) του 200384(I) του 2003164(I) του 2003124(I) του 200431(I) του 200518(I) του 2006130(I) του 2006126(I) του 2007127(I) του 200770(I) του 200883(I) του 200864(I) του 200956(I) του 201172(I) του 2011163(I) του 2011167(I) του 201184(I) του 201295(I) του 2012134(I) του 2012125(I) του 2013131(I) του 201387(I) του 201591(I) του 2015112(I) του 2015113(I) του 201531(Ι) του 201643(Ι) του 201631(I) του 201772(I) του 201723(Ι) του 201824(Ι) του 2018108(Ι) του 2018134(Ι) του 2020150(Ι) του 202027(Ι) του 202145(Ι) του 2021190(Ι) του 2021. |  | (i) | φόνο εκ προμελέτης, κατά παράβαση του άρθρου 203 του Ποινικού Κώδικα, ή για οποιοδήποτε αδίκημα, κατά παράβαση των άρθρων 144 μέχρι 177 του Ποινικού Κώδικα∙ |
|  |  | (ii) | ληστεία, κατά παράβαση των άρθρων 282 μέχρι 286 του Ποινικού Κώδικα∙ |
|  |  | (iii) | διάρρηξη, κατά παράβαση των άρθρων 291 μέχρι 296 του Ποινικού Κώδικα∙ |
|  |  | (iv) | κλοπή, κατά παράβαση των άρθρων 255 μέχρι 272 του Ποινικού Κώδικα∙ |
|  |  | (v) | πλαστογραφία, κατά παράβαση του άρθρου 333 του Ποινικού Κώδικα∙ |
|  |  | (vi) | κυκλοφορία πλαστού εγγράφου, κατά παράβαση του άρθρου 339 του Ποινικού Κώδικα∙ |
|  |  | (vii) | εξασφάλιση αγαθών ή πιστώσεων, κατά παράβαση των άρθρων 298 και 301, αντίστοιχα, του Ποινικού Κώδικα∙ |
|  |  | (viii) | απάτη, κατά παράβαση του άρθρου 300 του Ποινικού Κώδικα∙ |
|  |  | (ix) | συνωμοσία προς καταδολίευση, κατά παράβαση του άρθρου 302 του Ποινικού Κώδικα∙ |
| 29 του 197767 του 198320(I) του 19925(I) του 200041(I) του 200191(I) του 2003146(I) του 200524(I) του 201099(I) του 201057(Ι) του 201610(I) του 2019159(I) του 2020. |  | (x) | οποιοδήποτε αδίκημα, κατά παράβαση του περί Ναρκωτικών Φαρμάκων και Ψυχοτρόπων Ουσιών Νόμου∙ |
| 119(I) του 2000212(I) του 2004172(I) του 201578(I) του 201795(I) του 2019.91(I) του 2014105(Ι) του 2014. |  | (xi) | οποιοδήποτε αδίκημα, κατά παράβαση του περί Βίας στην Οικογένεια (Πρόληψη και Προστασία Θυμάτων) Νόμου καθώς και του περί της Πρόληψη και της Καταπολέμησης της Σεξουαλικής Κακοποίησης, της Σεξουαλικής Εκμετάλλευσης Παιδιών και της Παιδικής Πορνογραφίας Νόμου∙ |
|  |  |  |  |
|  | (4) Από τον θάνατο του ιδιοκτήτη ή του διαχειριστή, ή σε περίπτωση νομικού προσώπου από την ημερομηνία διάλυσής του και διαγραφής του από το μητρώο του Τμήματος Εφόρου Εταιρειών και Διανοητικής Ιδιοκτησίας ή του διορισμού εκκαθαριστή, και σε περίπτωση φυσικού προσώπου από τον διορισμό διαχειριστή της περιουσίας του πτωχεύσαντος, η άδεια λειτουργίας του ξενώνα που εκδόθηκε δυνάμει των διατάξεων του άρθρου 5, παύει να ισχύει: |
|  |  |
|  |  Νοείται ότι, δύναται να εκδοθεί από την αρμόδια αρχή νέα άδεια λειτουργίας για την περίοδο που δεν έχει εκπνεύσει στο όνομα των εκτελεστών της διαθήκης ή διαχειριστών της περιουσίας του αποβιώσαντος ιδιοκτήτη ή διαχειριστή ή του εκκαθαριστή ή του διαχειριστή της περιουσίας του πτωχεύσαντος, αναλόγως της περίπτωσης, χωρίς την καταβολή οποιουδήποτε τέλους: |
|  |  |
|  |  Νοείται περαιτέρω ότι, οι εκτελεστές της διαθήκης ή οι διαχειριστές της περιουσίας του αποβιώσαντος ιδιοκτήτη ή/και διαχειριστή ή ο εκκαθαριστής ή ο διαχειριστής της περιουσίας του πτωχεύσαντος, αναλόγως της περίπτωσης, υποχρεούνται να ενημερώσουν γραπτώς την αρμόδια αρχή εντός ενός (1) μηνός, για τον θάνατο του ιδιοκτήτη ή/και διαχειριστή ή, σε περίπτωση νομικού προσώπου για τη διάλυσή του ή για τον διορισμό εκκαθαριστή, και σε περίπτωση φυσικού προσώπου για τον διορισμό διαχειριστή της περιουσίας του πτωχεύσαντος. |
|  |  |
| Καταχώριση στο Μητρώο Ξενώνων. | 6.-(1) Το Υφυπουργείο με την έκδοση της άδειας λειτουργίας ξενώνα σύμφωνα με τις διατάξεις του άρθρου 5, καταχωρίζει στο Μητρώο Ξενώνων που τηρεί, κατ’ αύξοντα αριθμό τον ξενώνα. |
|  |  |
|  |  (2) Με την εγγραφή του ξενώνα στο Μητρώο εκδίδεται αριθμός μητρώου, ο οποίος αναρτάται στην είσοδό του ξενώνα και αναγράφεται σε όλες τις συναλλαγές του. |
|  |  |
|  |  (3) Το Υφυπουργείο Τουρισμού, με την εγγραφή του ξενώνα στο Μητρώο, εξουσιοδοτείται όπως χρησιμοποιεί σχετικές πληροφορίες για τους ξενώνες, για σκοπούς στατιστικής ή/και για σκοπούς προώθησης των τουριστικών υποδομών της χώρας. |
|  |  |
| Καθορισμός σχετικού τέλους. | 7. Για την εξέταση αίτησης για έκδοση άδειας λειτουργίας δυνάμει των διατάξεων του άρθρου 5, το Υπουργικό Συμβούλιο εκδίδει Διάταγμα το οποίο δημοσιεύεται στην Επίσημη Εφημερίδα της Δημοκρατίας, στο οποίο καθορίζεται το σχετικό τέλος. |
|  |  |
| Όνομαξενώνα. | 8.-(1) Κάθε ξενώνας φέρει το ίδιο όνομα με αυτό που αναγράφεται στην άδεια λειτουργίας του. |
|  |  |
|  |  (2) Στο πλαίσιο της έκδοσης της άδειας λειτουργίας του ξενώνα από την αρμόδια αρχή εξετάζεται και η καταλληλότητα του ονόματος. |
|  |  |
|  |  (3) Η αρμόδια αρχή κατά την εξέταση της αίτησης για έκδοση άδειας λειτουργίας, δύναται να απορρίψει όνομα το οποίο, κατά την κρίση της αντίκειται στα χρηστά ήθη ή τη δημόσια τάξη: |
|  |  |
|  |  Νοείται ότι, επιτρέπεται η χρήση και ξένων ονομασιών.  |
|  |  |
|  |  (4) Το όνομα του ξενώνα αναρτάται στην είσοδο αυτού και συνοδεύεται από τις λέξεις «ξενώνας» ή «hostel». |
|  |  |
|  | (5)(α) | Το δικαίωμα κυριότητας και χρήσης του ονόματος στη Δημοκρατία ανήκει στον ιδιοκτήτη ή/και διαχειριστή του ξενώνα και σε περίπτωση µεταβίβασής του, µεταβιβάζεται και το δικαίωµα επί του ονόµατος.  |
|  |  |  |
|  | (β) | Σε περίπτωση διακοπής της λειτουργίας του ξενώνα ο ιδιοκτήτης ή/και και διαχειριστής ο οποίος έχει την κυριότητα του ονόµατος, διατηρεί τα δικαιώµατα επί τούτου για δύο (2) έτη εντός των οποίων δύναται να χρησιµοποιήσει εκ νέου το όνομα και σε περίπτωση οριστικής παύσης της λειτουργίας του ξενώνα, το εν λόγω όνομα δύναται όπως χρησιμοποιηθεί για άλλον ξενώνα στην ίδια ή άλλη επαρχία µετά από έγκριση της αρμόδιας αρχής. |
|  |  |
| Αυτεπάγγελτος έλεγχος ξενώνων από την αρμόδια αρχή. | 9. Η αρμόδια αρχή δύναται, οποτεδήποτε το κρίνει σκόπιμο, να διεξάγει έλεγχο με επιτόπια επιθεώρηση στον ξενώνα για τη διαπίστωση της ύπαρξης άδειας λειτουργίας και συμμόρφωσης του ιδιοκτήτη ή/και του διαχειριστή του ξενώνα με τις στις διατάξεις του παρόντος Νόμου. |
|  |  |
| Οδηγός υπηρεσιών ξενώνα και συναφή θέματα. | 10.-(1) Κάθε ξενώνας συντάσσει οδηγό υπηρεσιών τουλάχιστον στην ελληνική, αγγλική, γαλλική, γερμανική, αραβική και κινέζικη γλώσσα, ο οποίος αναρτάται σε εμφανές σημείο στην είσοδο του ξενώνα και στον οποίο περιλαμβάνονται- |
|  |  |
|  | (α) | θέματα που αφορούν τη λειτουργία του χώρου υποδοχής, τις παρεχόμενες υπηρεσίες, την καθαριότητα των χώρων, τους στοιχειώδεις κανόνες υγιεινής και τάξης που οφείλουν να τηρούν οι ένοικοι, την ασφάλεια και τον έχοντα την ευθύνη φύλαξης προσωπικών αντικειμένων αξίας ή χρημάτων· |
|  |  |  |
|  | (β) | θέματα που αφορούν τη διαμονή σε υπνοδωμάτια που χρησιμοποιούνται αποκλειστικά από άτομα του ίδιου φύλου και σε περίπτωση που αυτό δεν είναι εφικτό, την σχετική ενημέρωση του πελάτη πριν από την κράτηση∙ |
|  |  |  |
|  | (γ) | οι διευκολύνσεις που παρέχονται για την εξυπηρέτηση ατόμων με αναπηρία ή ατόμων με μειωμένη κινητικότητα· |
|  |  |  |
|  | (δ) | η τιμή ανά κλίνη, στην οποία περιλαμβάνεται και η παροχή του αναγκαίου ιματισμού·  |
|  |  |  |
|  | (ε) | o τιμοκατάλογος σε περίπτωση που παρέχονται γεύματα/ποτά/ροφήματα. |
|  |  |  |
|  |  (2) Ο ιδιοκτήτης ή/και ο διαχειριστής του ξενώνα μεριμνά για την παροχή κάθε είδους πληροφορίας σχετικά με την περιοχή όπου ευρίσκεται ο ξενώνας και παρέχει ενημερωτικά φυλλάδια και χάρτη της ευρύτερης περιοχής, είτε σε έντυπη είτε σε ηλεκτρονική μορφή είτε και στις δύο αυτές μορφές.  |
|  |  |
|  |  (3) Στο ισόγειο του κτηρίου του ξενώνα δύναται να λειτουργούν εμπορικά καταστήματα τα οποία δεν εντάσσονται στις εγκαταστάσεις του ξενώνα, με ανεξάρτητη για το καθένα είσοδο. |
|  |  |
| Διαφήμιση ή προβολή ξενώνα.  | 11.-(1) Κάθε ξενώνας δύναται να διαφημίζεται ή να προβάλλεται με έντυπα ή/και με ηλεκτρονικά μέσα:  |
|  |  |
|  |  Νοείται ότι, απαγορεύεται η δημοσίευση παραπλανητικών ή ψευδών πληροφοριών σχετικά με ξενώνα. |
|  |  |
|  | (2) Κατά τη διαφήμιση ή προβολή του ξενώνα γίνεται αναφορά στο όνομα του το οποίο συνοδεύεται από τις λέξεις «Ξενώνας», εφ’ όσον ο ξενώνας διαφημίζεται ή προβάλλεται στην ελληνική γλώσσα ή συνοδεύεται από τις λέξεις «Hostel», εφ’ όσον ο ξενώνας διαφημίζεται ή προβάλλεται σε οποιαδήποτε άλλη γλώσσα. |
|  |  |
|   | (3) Ο ιδιοκτήτης ή/και ο διαχειριστής ξενώνα δύναται να διαφημίζει τον ξενώνα, νοουμένου ότι είναι καταχωρισμένος στο Μητρώο, έχει άδεια λειτουργίας και ο αριθμός μητρώου του αναγράφεται στη διαφήμιση και σε όλες τις σχετικές συναλλαγές.  |
|  |  |
| Τήρηση στατιστικών στοιχείων πελατών.  | 12. Κάθε ιδιοκτήτης ή/και ο διαχειριστής ξενώνα νεότητας τηρεί στατιστικά στοιχεία συνολικά για τους πελάτες του ξενώνα, αναφορικά με το όνομα, τη διεύθυνση, την εθνικότητα, το επάγγελμα, την ημέρα άφιξης και αναχώρησης και οποιαδήποτε άλλη λεπτομέρεια ορίσει η αρμόδια αρχή και τα υποβάλλει σ’ αυτή. |
|  |  |
|  | ΜΕΡΟΣ IIIΑΔΙΚΗΜΑΤΑ ΚΑΙ ΠΟΙΝΕΣ |
|  |  |
| Αδικήματα και ποινές.  | 13.-(1) Οποιοδήποτε πρόσωπο διατηρεί ή λειτουργεί ξενώνα για τον οποίο δεν έχει εκδοθεί άδεια λειτουργίας δυνάμει των διατάξεων του άρθρου 5, διαπράττει αδίκημα και, σε περίπτωση καταδίκης του, υπόκειται σε ποινή φυλάκισης που δεν υπερβαίνει το ένα (1) έτος ή σε χρηματική ποινή η οποία δεν υπερβαίνει τις πέντε χιλιάδες ευρώ (€5.000) ή και στις δύο αυτές ποινές, εάν δε η παράβαση συνεχιστεί μετά την καταδίκη του, είναι ένοχος περαιτέρω αδικήματος και υπόκειται σε περαιτέρω χρηματική ποινή η οποία δεν υπερβαίνει τα διακόσια ευρώ (€200) για κάθε μέρα συνέχισης της παράβασης.  |
|  |  |
|  | (2) Επιπρόσθετα με οποιανδήποτε άλλη ποινή που προβλέπεται στο παρόν άρθρο, το Δικαστήριο, με την καταδίκη οποιουδήποτε προσώπου για αδίκημα δυνάμει του εδαφίου (1) δύναται να διατάξει- |
|  |  |
|  | (α)  | τη διακοπή της λειτουργίας του ξενώνα σε σχέση με το αδίκημα το οποίο διαπράχθηκε, εντός της προθεσμίας που προβλέπεται στο διάταγμα του Δικαστηρίου, αλλά σε καμία περίπτωση δεν υπερβαίνει τους δύο (2) μήνες∙ |
|  |  |  |
|  | (β) | τη συμμόρφωση με τις σχετικές διατάξεις του παρόντος Νόμου∙ |
|  |  |  |
|  | (γ) | την καταβολή των εξόδων της δίκης από το καταδικασθέν πρόσωπο: |
|  |  |
| Κεφ. 6.14 του 196011 του 1965161 του 1989228 του 198951(I) του 1999134(I) του 199958(I) του 200366(I) του 2004138(I) του 200662(Ι) του 2014101(Ι) του 2014138(Ι) του 2014109(I) του 2018.14 του 196050 του 196211 του 19638 του 196940 του 197058 του 19721 του 198035 του 198229 του 198391 του 198316 του 198451 του 198483 του 1984 93 του 198418 του 198571 του 198589 του 198596 του 1986317 του 198749 του 198864 του 1990136 του 1991149 του 1991232 του 1991237 του 199142(I) του 199243(I) του 1992102(I) του 199226(I) του 199382(I) του 1995102(I) του 19964(I) του 199753(I) του 199790(I) του 199727(I) του 199853(I) του 1998110(I) του 199834(I) του 1999146(I) του 199941(I) του 200032(I) του 200140(I) του 200280(I) του 2002140(I) του 2002206(I) του 200217(I) του 2004165(I) του 2004268(I) του 200421(I) του 200699(I) του 2007170(I) του 200776(I) του 200881(I) του 2008118(I) του 2008119(I) του 200836(I) του 2009129(I) του 2009138(I) του 200919(I) του 2010166(I) του 201130(Ι) του 201346(I) του 2014191(Ι) του 201429(I) του 2017109(I) του 20175(I) του 2020102(I) του 2020199(I) του 202070(Ι) του 2022.  |  Νοείται ότι, το πιο πάνω διάταγμα εκδίδεται δυνάμει των διατάξεων του περί Πολιτικής Δικονομίας Νόμου, του περί Δικαστηρίων Νόμου και των περί Πολιτικής Δικονομίας Διαδικαστικών Κανονισμών.  |
|  |  |
| Κεφ. 155.93 του 19722 του 197512 του197541 του 1978162 του 1989142 του 19919(I) του 199210(I) του 199689(I) του 199754(I) του 199896(I) του 199814(I) του 2001185(I) του 2003219(I) του 200457(I) του 20079(I) του 2009111(I) του 2011165(I) του 20117(I) του 201221(I) του 2012160(I) του 201223(I) του 201316(Ι) του 201442(I) του 2014186(Ι) του 2014110(I) του 2018129(I) του 201868(I) του 202164(Ι) του 2022. | (3) Σε περίπτωση παράλειψης συμμόρφωσης οποιουδήποτε προσώπου με δικαστικό διάταγμα, που έχει εκδοθεί σύμφωνα με την παράγραφο (α) του εδαφίου (2), η Αστυνομία εκτελεί το διάταγμα και αξιώνει την πληρωμή των εξόδων, που αποδεδειγμένα προέκυψαν κατά την εκτέλεση του και τα έξοδα αυτά θεωρούνται ποινή, σύμφωνα με τις διατάξεις του περί Ποινικής Δικονομίας Νόμου και η πληρωμή τους επιβάλλεται σύμφωνα με τις διατάξεις του παρόντος Νόμου: |
|  |  |
|  |  Νοείται ότι, η εκτέλεση του διατάγματος συνίσταται στη σφράγιση του ξενώνα, εκ μέρους των οικείων αστυνομικών οργάνων, η οποία πραγματοποιείται με διαδικασία και μέσα, που καθορίζονται με Απόφαση του Υπουργικού Συμβουλίου: |
|  |  |
|  |  Νοείται περαιτέρω ότι, τυχόν παραβίαση της σφράγισης εκ μέρους του ιδιοκτήτη ή/και διαχεριστή του ξενώνα ή οποιουδήποτε προσώπου το οποίο ενεργεί κατ’ εντολή του ιδιοκτήτη ή/και διαχειριστή του ξενώνα τιμωρείται, σύμφωνα με το εδάφιο (4). |
|  |  |
|  | (4) Κάθε πρόσωπο, το οποίο δεν συμμορφώνεται με δικαστικό διάταγμα, που εκδόθηκε σύμφωνα με το εδάφιο (3) ή παραβιάζει την τυχόν σφράγιση που έχει τοποθετηθεί σύμφωνα με το εδάφιο (3), διαπράττει αδίκημα και, σε περίπτωση καταδίκης του, υπόκειται σε ποινή φυλάκισης που δεν υπερβαίνει τα δύο (2) έτη ή σε χρηματική ποινή που δεν υπερβαίνει τις πέντε χιλιάδες ευρώ (€5.000) ή και στις δύο αυτές ποινές. |
|  |  |
|  | (5) Επιπρόσθετα με οποιαδήποτε άλλη ποινή που προβλέπεται από τον παρόντα Νόμο, το Δικαστήριο έχει την εξουσία να διατάξει κάθε πρόσωπο το οποίο κρίθηκε ένοχο αδικήματος να συμμορφωθεί με τις σχετικές διατάξεις του παρόντος Νόμου σε σχέση με τις οποίες διαπράχθηκε το αδίκημα. |
|  |  |
|  | (6)(α) | Το Δικαστήριο ενώπιον του οποίου εκδικάζεται κατηγορία προσαχθείσα εναντίον προσώπου για αδίκημα που διαπράχθηκε κατά παράβαση του εδαφίου (1), δύναται κατόπιν μονομερούς αιτήσεως να διατάξει αναστολή κάθε εργασίας αναφορικά με τη διατήρηση ή λειτουργία ξενώνα μέχρι της τελικής εκδίκασης της υπόθεσης αναφορικά με την οποία προσάφθηκε η κατηγορία: |
|  |  |  |
|  |  |  Νοείται ότι, το πιο πάνω διάταγμα εκδίδεται σύμφωνα με τις διατάξεις του περί Πολιτικής Δικονομίας Νόμου, του περί Δικαστηρίων Νόμου και των περί Πολιτικής Δικονομίας Διαδικαστικών Κανονισμών. |
|  |  |  |
|  | (β) | Εάν οποιοδήποτε πρόσωπο, σε βάρος του οποίου εκδόθηκε διάταγμα δυνάμει των διατάξεων της παραγράφου (α), αρνείται ή παραλείπει να συμμορφωθεί προς αυτό, εντός του καθορισμένου χρόνου, η αρμόδια αρχή νομιμοποιείται να εκτελεί το διάταγμα και τα έξοδα για την εκτέλεσή του, καταβάλλονται στην αρμόδια αρχή από το πρόσωπο κατά του οποίου εκδόθηκε το διάταγμα, τα δε έξοδα αυτά λογίζονται ως ποινή σύμφωνα με τις διατάξεις του περί Ποινικής Δικονομίας Νόμου και η πληρωμή αυτών επιβάλλεται, σύμφωνα με τις διατάξεις του εν λόγω Νόμου: |
|  |  |
|  |  Νοείται ότι, η εκτέλεση του διατάγματος συνίσταται σε σφράγιση του ξενώνα εκ μέρους των οικείων αστυνομικών οργάνων, η οποία πραγματοποιείται με διαδικασία και μέσα, που καθορίζονται με απόφαση του Υπουργικού Συμβουλίου. |
|  |  |
| Διοικητικό πρόστιμο. | 14.-(1) Σε περίπτωση παράβασης διατάξεων του παρόντος Νόμου ή και των δυνάμει αυτού εκδιδόμενων Κανονισμών από οποιοδήποτε πρόσωπο, η αρμόδια αρχή δύναται να επιβάλει στον παραβάτη διοικητικό πρόστιμο που δεν υπερβαίνει τις δύο χιλιάδες ευρώ (€2.000) και, σε περίπτωση επανάληψης ή συνέχισης της παράβασης, διοικητικό πρόστιμο που δεν υπερβαίνει τις τέσσερις χιλιάδες ευρώ (€4.000), χωρίς επηρεασμό οποιωνδήποτε άλλων διατάξεων του παρόντος Νόμου. |
|  |  |
|  | (2)(α) | Η αρμόδια αρχή, επιβάλλει διοικητικό πρόστιμο δυνάμει των διατάξεων του εδαφίου (1) με γραπτή και αιτιολογημένη απόφασή της, την οποία διαβιβάζει στο επηρεαζόμενο πρόσωπο, και καθίσταται εκτελεστή με την εν λόγω διαβίβασή της. |
|  |  |  |
|  | (β) | Στην πιο πάνω απόφαση καθορίζεται η παράβαση και ενημερώνεται το επηρεαζόμενο πρόσωπο- |
|  |  |
| 131(Ι) του 201572(Ι) του 20183(Ι) του 2021. | (i) | περί του δικαιώματός του να προσβάλει την απόφαση με προσφυγή στο Διοικητικό Δικαστήριο σύμφωνα με τις διατάξεις του Άρθρου 146 του Συντάγματος και του περί της Ίδρυσης και Λειτουργίας Διοικητικού Δικαστηρίου Νόμουꞏ και |
|  | (ii) | περί των προθεσμιών εντός των οποίων δύναται να ασκηθούν τα προαναφερόμενα δικαιώματαꞏ και |
|  |  |
|  |  (3) Σε περίπτωση παράλειψης πληρωμής διοικητικού προστίμου που έχει επιβληθεί από την αρμόδια αρχή, λαμβάνονται δικαστικά μέτρα προς είσπραξη σύμφωνα με το εδάφιο (5). |
|  |  |
|  |  (4) Τα διοικητικά πρόστιμα που επιβάλλονται από την αρμόδια αρχή κατά τις διατάξεις του παρόντος Νόμου κατατίθενται στο Πάγιο Ταμείο της Δημοκρατίας. |
|  |  |
|  |  (5) Σε περίπτωση παράλειψης καταβολής διοικητικού προστίμου ή χρηματικής πληρωμής που καθορίζεται στο πλαίσιο συμβιβασμού, η αρμόδια αρχή δύναται να λαμβάνει δικαστικά μέτρα προς είσπραξή του και το οφειλόμενο ποσό εισπράττεται ως αστικό χρέος στη Δημοκρατία. |
|  |  |
|  |  (6) Πριν να προβεί στην έκδοση της απόφασής της για ενδεχόμενη επιβολή διοικητικού προστίμου, η αρμόδια αρχή οφείλει να δίδει δικαίωμα ακρόασης σε κάθε επηρεαζόμενο πρόσωπο και να επισημαίνει τα δικαιώματα που του παρέχονται δυνάμει του εδαφίου (7). |
|  |  |
|  |  (7) Πρόσωπο, το οποίο ειδοποιείται με βάση το εδάφιο (6) έχει το δικαίωμα, εντός προθεσμίας την οποία θέτει η αρμόδια αρχή και η οποία δύναται να είναι μεταξύ τριών (3) και είκοσι μίας (21) ημερών από την εν λόγω ειδοποίηση, να προβεί σε γραπτές παραστάσεις προς την αρμόδια αρχή. |
|  |  |
|  |  (8) Η αρμόδια αρχή οφείλει να λαμβάνει υπόψη τις παραστάσεις αυτές πριν να προβεί στην έκδοση απόφασης για την ύπαρξη ή μη παράβασης, στην επιβολή διοικητικού προστίμου και στον καθορισμό του ύψους αυτού. |
|  |  |
| Ιεραρχική προσφυγή. | 15.-(1) Πρόσωπο το οποίο δεν ικανοποιείται από απόφαση της αρμόδιας αρχής που εκδόθηκε δυνάμει των διατάξεων του παρόντος Νόμου, δύναται να ασκήσει προσφυγή ενώπιον του Υπουργού εντός είκοσι (20) ημερολογιακών ημερών από την κοινοποίηση σε αυτό της σχετικής απόφασης, στην οποία εκτίθενται οι λόγοι προς υποστήριξη αυτής. |
|  |  |
|  |  (2) Ο Υπουργός εξετάζει αμέσως κάθε προσφυγή που ασκείται ενώπιόν του, αποφασίζει επί αυτής και κοινοποιεί την απόφασή του στον προσφεύγοντα το αργότερο εντός είκοσι (20) ημερολογιακών ημερών από την άσκηση της προσφυγής: |
|  |  |
|  |  Νοείται ότι, ο Υπουργός, σε οποιαδήποτε συγκεκριμένη περίπτωση ήθελε θεωρήσει τούτο αναγκαίο ή σκόπιμο, δύναται κατά την κρίση του να ακούσει ή με άλλο τρόπο να δώσει την ευκαιρία στον προσφεύγοντα να υποστηρίξει τους λόγους στους οποίους στηρίζεται η προσφυγή: |
|  |  |
|  |  Νοείται περαιτέρω ότι, ο Υπουργός δύναται να αναθέσει σε λειτουργό ή επιτροπή λειτουργών του Υπουργείου Οικονομικών να εξετάσει ορισμένα θέματα που προβάλλονται στην προσφυγή και να υποβάλει στον Υπουργό το πόρισμα της εξέτασης αυτής προτού αυτός εκδώσει την απόφαση του για την προσφυγή. |
|  |  |
|  |  (3) Πρόσωπο που δεν ικανοποιείται από την απόφαση του Υπουργού δύναται να προσφύγει στο Διοικητικό Δικαστήριο σύμφωνα με τις διατάξεις του Άρθρου 146 του Συντάγματος και του περί της Ίδρυσης και Λειτουργίας Διοικητικού Δικαστηρίου Νόμου, αλλά μέχρι την έκδοση της απόφασης του Υπουργού σε περίπτωση προσφυγής σε αυτόν, ή σε περίπτωση μη προσφυγής σε αυτόν μέχρι την πάροδο των προθεσμιών που προβλέπονται στο εδάφιο (1) για την καταχώριση ιεραρχικής προσφυγής, η απόφαση της αρμόδιας αρχής δεν καθίσταται εκτελεστή. |
|  |  |
|  | ΜΕΡΟΣ IVΕΙΔΙΚΕΣ ΔΙΑΤΑΞΕΙΣ |
|  |  |
| Μεταβατική διάταξη. | 16. Οι, κατά την ημερομηνία έναρξης της ισχύος του παρόντος Νόμου, ιδιοκτήτες ή/και διαχειριστές ξενώνων οι οποίοι επιθυμούν τη συνέχιση της λειτουργίας των εν λόγω ξενώνων, οφείλουν εντός τριών (3) ετών από την ημερομηνία έναρξης της ισχύος του παρόντος Νόμου, να προβούν σε όλες τις αναγκαίες ενέργειες για συμμόρφωσή τους με τις διατάξεις του παρόντος Νόμου. |
|  |  |

|  |
| --- |
| ΠΑΡΑΡΤΗΜΑ Ι(Άρθρο 4)ΤΕΧΝΙΚΕΣ ΠΡΟΔΙΑΓΡΑΦΕΣ |
| Α.  | ΚΟΙΝΟΧΡΗΣΤΟΙ ΧΩΡΟΙ: |
|  | Χώρος εισόδου – υποδοχής με εσωτερική και εξωτερική τηλεφωνική πρόσβαση επί εικοσιτετραώρου βάσεως. |
| 2.  | Καθιστικό – χώρος τραπεζαρίας για φαγητό και άλλες δραστηριότητες με εύκολη πρόσβαση προς την κοινόχρηση κουζίνα, εξοπλισμένος με καναπέδες, καρέκλες για τουλάχιστον το 30% της δυναμικότητας του καταλύματος, τραπεζάκια, τηλεόραση και σημεία φόρτισης κινητών συσκευών.  |
| 3. | Χώρος κοινόχρηστης κουζίνας τουλάχιστον 15 τ.μ. |
| 4.  | Κοινόχρηστοι χώροι υγιεινής (τουαλέτες) ανά φύλο με νιπτήρες και μέσα στέγνωσης χεριών και καθρέφτες σε αναλογία ένας (1) ανά φύλο για κάθε είκοσι πέντε (25) κλίνες. |
|  |  |
| Β.  | ΒΟΗΘΗΤΙΚΟΙ ΧΩΡΟΙ: |
|  | Χώρος πλυντηρίου, στεγνωτηρίου, σιδερωτηρίου και καθαρισμού για χρήση από τους πελάτες, στον οποίο διατίθεται πλυντήριο, στεγνωτήριο, σίδερο με σιδερώστρα για κάθε δέκα (10) κλίνες. |
|  | Χώρος με ατομικές θυρίδες φύλαξης αποσκευών με πρόσβαση στον χώρο της υποδοχής. |
|  | Χώρος καθαρισμού στον οποίο περιλαμβάνονται είδη καθαρισμού και συνεχής παροχή ζεστού και κρύου νερού για καθαριότητα με αντίστοιχο νεροχύτη. |
|  | Αποθηκευτικός χώρος εξοπλισμού/επίπλων/λινών/ιματισμού.  |
|  | Γραφείο.  |
|  |  |
| Γ. | ΥΠΝΟΔΩΜΑΤΙΑ: |
|  | Η δυναμικότητα των υπνοδωματίων ορίζεται από μία (1) έως δώδεκα (12) κλίνες σε οριζόντια διάταξη ή σε κουκέτες. Τα υπνοδωμάτια δύναται να περιλαμβάνουν ιδιαίτερους χώρους υγιεινής και κουζίνας. |
|  | Κάθε υπνοδωμάτιο διαθέτει άμεση πρόσβαση προς τους κοινόχρηστους χώρους (διαδρόμους, κλιμακοστάσιο). |
|  | Ελάχιστη απόσταση μεταξύ των ελεύθερων πλευρών των κλινών: 0,90 μ. |
|  | Ελάχιστες διαστάσεις μονού κρεβατιού: 0.85 μ. × 1.90 μ. |
|  | Ελάχιστες διαστάσεις διπλού κρεβατιού: 1.50 μ. × 1.90 μ. |
|  | Ελάχιστο εμβαδόν μονόκλινου δωματίου: 8,00 τ.μ. |
|  | Ελάχιστο εμβαδόν δίκλινου δωματίου: 10,00 τ.μ. |
| 8. | Ελάχιστο εμβαδόν τρίκλινου δωματίου: 13,00 τ.μ. |
| 9. | Ελάχιστη διάσταση υπνοδωματίων (μήκος και πλάτος): 2,50 μ. |
| 10. | Για υπνοδωμάτια τεσσάρων έως δώδεκα (4−12) κλινών, ελάχιστο εμβαδόν κοιτώνα ανά κλίνη: 3,00 τ.μ. |
|  |  |
| Δ.  | ΧΩΡΟΙ ΥΓΙΕΙΝΗΣ ΥΠΝΟΔΩΜΑΤΙΩΝ: |
|  | Κατ’ ελάχιστον μία (1) ντουζιέρα/μπανιέρα και μία (1) τουαλέτα με νιπτήρα και καθρέφτη ανά οκτώ (8) κλίνες.  |
|  |  |
| Ε.  | ΧΩΡΟΙ ΠΡΟΣΩΠΙΚΟΥ: |
|  | Εντός του ξενώνα δύναται να υπάρχει ένα (1) δωμάτιο του ιδιοκτήτη ή/και του διαχειριστή με ιδιαίτερο λουτρό μέχρι 50 τ.μ. |
|  | Χώρος υγιεινής προσωπικού, ο οποίος περιλαμβάνει προθάλαμο με νιπτήρα, χώρο αποδυτηρίων, τουαλέτα και ντουζιέρα. Στους ξενώνες όπου εργοδοτούνται πέραν των πέντε (5) ατόμων, λειτουργούν ξεχωριστοί χώροι υγιεινής ανά φύλο.  |

|  |
| --- |
| ΠΑΡΑΡΤΗΜΑ ΙΙ(Άρθρο 4)ΛΕΙΤΟΥΡΓΙΚΕΣ ΠΡΟΔΙΑΓΡΑΦΕΣ |
|  |  |
| Α. | ΚΟΙΝΟΧΡΗΣΤΟΙ ΧΩΡΟΙ: |
|  | Χώρος εισόδου – υποδοχής α. Λειτουργία με φυσική παρουσία τουλάχιστον οκτώ (8) ώρες και παροχή υπηρεσίας μετά από κλήση (on-call) σε περίπτωση προσέλευσης (check-in) νέου πελάτη κατά τις βραδινές ώρες ανάπαυσης. β. Παροχή πληροφοριακού υλικού για τον προορισμό και την ευρύτερη περιοχή. γ. Φαρμακείο με είδη πρώτης ανάγκης**,** κουτί πρώτων βοηθειών. |
|  |  |
|  | Καθιστικό − Χώρος Τραπεζαρίας για φαγητό και άλλες δραστηριότητες |
|  | α. Καναπές, πολυθρόνες, τραπεζάκια.  |
|  | β. Τραπεζοκαθίσματα. |
|  | γ. Ηλεκτρονικοί Υπολογιστές. |
|  |  |
|  | Χώρος κοινόχρηστης κουζίνας |
|  | α. Εστίες μαγειρέματος.  |
|  | β. Φούρνος. |
|  | γ. Πάγκος εργασίας.  |
|  | δ. Αποθηκευτικός χώρος (συρταριέρες/ντουλάπια).  |
|  | ε. Τοστιέρα και καπηριέρα. |
|  | στ. Ηλεκτρικό ψυγείο εφοδιασμένο με παγάκια. |
|  | ζ. Νεροχύτης. |
|  | η. Ψύκτης παροχής κρύου και ζεστού πόσιμου νερού. |
|  | θ. Φούρνος μικροκυμάτων. |
|  | ι. Βραστήρας νερού. |
|  | ια. Καφετιέρα. |
|  | ιβ. Κάδος απορριμμάτων (20L) και κάδοι ανακύκλωσης (χαρτί, γυαλί και PMD). |
|  | ιγ. Πλήρη σερβίτσια φαγητού και ποτού για το 100% των κλινών. |
|  | ιδ. Μαγειρικά σκεύη. |
|  | ιε. Στιγμιαίος καφές, ζάχαρη και τσάι. |
|  | ιστ. Είδη καθαρισμού (υγρό πιάτων, σφουγγάρι κ.α.). |
|  | ιζ. Δοχεία φύλαξης τροφίμων που κλείνουν αεροστεγώς. |
|  |  |
| B. | ΥΠΝΟΔΩΜΑΤΙΑ: |
|  | α. Ένα (1) ερμάρι ανά κλίνη ελάχιστων διαστάσεων 0,60 μ. × 0,60 μ. × 1,00 μ. με κλειδαριά. |
|  | β. Ένα (1) ατομικό φωτιστικό ανά κλίνη ή στο κεφαλάρι. |
|  | γ. Τέσσερις (4) ηλεκτροδότες ανά κλίνη. |
|  | δ. Κάλαθοι απορριμμάτων. |
|  | ε. Κουρτίνες αδιαφανείς αν δεν υπάρχουν παραθυρόφυλλα. |
|  | στ. Παροχή ιματισμού (δύο σεντόνια, μία κουβέρτα, ένα πάπλωμα, δύο μαξιλάρια, δύο μαξιλαροθήκες, μια πετσέτα προσώπου και μία πετσέτα σώματος) ανά κλίνη. |
|  | ζ. Αλλαγή ιματισμού σε κάθε άφιξη. |
|  | η. Αλλαγή ιματισμού τουλάχιστον κάθε τρεις (3) μέρες. |
|  | θ. Μία (1) καρέκλα ανά δύο (2) κλίνες. |
|  | ι. Ένα (1) κομοδίνο ανά δύο (2) κλίνες. |
|  |  |
| Γ. | ΧΩΡΟΙ ΥΓΙΕΙΝΗΣ: |
|  | α. Υγρό σαπούνι χεριών, μέσα στέγνωσης χεριών και χαρτί υγείας. |
|  | β. Στεγνωτήρας μαλλιών. |
|  | γ. Εξαερισμός φυσικός ή τεχνητός. |
|  | δ. Κρεμάστρες. |
|  |  |
| Δ. | ΚΤΗΡΙΟ: |
|  | α. Θερμοκρασία τουλάχιστον 20°C σε όλους τους κοινόχρηστους χώρους και στα υπνοδωμάτια. |
|  | β. Επαρκής φυσικός ή τεχνητός φωτισμός και αερισμός σε όλους τους κοινόχρηστους χώρους και στα υπνοδωμάτια. |
|  | γ. Κλιματισμός ή/και ανεμιστήρας οροφής σε όλους τους κοινόχρηστους χώρους και στα υπνοδωμάτια. |
|  | δ. Παροχή ζεστού νερού επί εικοσιτετραώρου βάσεως. |
|  | ε. Παροχή εμφιαλωμένου νερού στην περίπτωση κατά την οποία το νερό της βρύσης δεν είναι πόσιμο. |
|  | στ. Δωρεάν παροχή πρόσβασης στο διαδίκτυο (Wi−Fi) υψηλής ταχύτητας στους κοινόχρηστους χώρους και στα υπνοδωμάτια και ένας ηλεκτρονικός υπολογιστής κοινής χρήσης κατ’ ελάχιστον. |
|  | ζ. Καθημερινή συλλογή απορριμμάτων από τους κοινόχρηστους χώρους και τα υπνοδωμάτια. |
|  | η. Καθημερινός καθαρισμός κοινόχρηστων χώρων και υπνοδωματίων. |
|  | θ. Επαρκής φωτισμός διαδρόμων τη νύχτα και σήμανση εξόδων κινδύνου. |
|  | ι. Χώρος φύλαξης ειδικού εξοπλισμού πελατών (ποδήλατα, εξοπλισμός αναρρίχησης καθώς και εξοπλισμός για άλλες δραστηριότητες). |

|  |
| --- |
| ΠΑΡΑΡΤΗΜΑ ΙΙΙ(Άρθρο 4)ΠΡΟΔΙΑΓΡΑΦΕΣ ΑΣΦΑΛΕΙΑΣ ΚΑΙ ΥΓΕΙΑΣ |
|  |  |
|  | Κατάλληλη σήμανση για αποφυγή ατυχημάτων: |
|  | Σε μεγάλες γυάλινες επιφάνειες, ανοιγόμενες ή σταθερές, τοποθετείται κατάλληλη σήμανση για την αποφυγή ατυχημάτων. |
|  | Προστασία λουόμενων:  |
|  | Οι ξενώνες οι οποίοι διαθέτουν κολυμβητική δεξαμενή υποχρεούνται όπως απασχολούν ναυαγοσώστη ή κατάλληλα εκπαιδευμένο προσωπικό για την προστασία των λουόμενων κατά τις ώρες λειτουργίας τους.  |
|  | Εξυπηρέτηση ατόμων με αναπηρία και ατόμων με μειωμένη κινητικότητα: |
|  | Για την εξυπηρέτηση ατόμων με αναπηρία και ατόμων με μειωμένη κινητικότηταστους ξενώνες ισχύουν οι σχετικές διατάξεις του περί Ρυθμίσεως Οδών και Οικοδομών Νόμου και οι πρόνοιες των περί Οδών και Οικοδομών Κανονισμών.  |
|  | Φωτισμός και εξαερισμός:  |
|  | Ο φυσικός ή και ο τεχνητός φωτισμός και εξαερισμός όλων των χώρων είναι υποχρεωτικός.  |
|  | Θέρμανση και κλιματισμός:  |
|  | Όλοι οι χώροι διαμονής και οι κοινόχρηστοι χώροι (εξαιρουμένων διαδρόμων, κλιμακοστασίων, βοηθητικών χώρων και αποθηκών) θερμαίνονται κατάλληλα κατά τους ψυχρούς μήνες και κλιματίζονται κατάλληλα κατά τους θερμούς μήνες. |
|  | Παραγωγή ανανεώσιμων πηγών ενέργειας για αυτοκατανάλωση: |
|  | Στους ξενώνες δύναται να τοποθετούνται εγκαταστάσεις που παράγουν ηλεκτρική ενέργεια από ανανεώσιμες πηγές για αυτοκατανάλωση.  |

|  |
| --- |
| ΠΑΡΑΡΤΗΜΑ ΙV(Άρθρο 5 και 6)ΕΓΓΡΑΦΑ ΓΙΑ ΣΚΟΠΟΥΣ ΕΞΑΣΦΑΛΙΣΗΣ ΑΔΕΙΑΣ ΛΕΙΤΟΥΡΓΙΑΣ ΚΑΙ ΕΓΓΡΑΦΗΣ ΣΤΟ ΜΗΤΡΩΟ ΞΕΝΩΝΩΝ |
|  |  |
|  | Για σκοπούς εξασφάλισης άδειας λειτουργίας και εγγραφής στο Μητρώο Ξενώνων από την αρμόδια αρχή, ο ιδιοκτήτης ή/και ο διαχειριστής υποβάλλει στο Υφυπουργείο Τουρισμού αίτηση συνοδευόμενη από τα ακόλουθα πιστοποιητικά και έγγραφα: |
|  |  |
|  | (α) Αντίγραφο υγειονομικού πιστοποιητικού ή υγειονομικής βεβαίωσης σε ισχύ, το οποίο εκδίδεται δυνάμει του περί Τροφίμων (Έλεγχος και Πώληση) Νόμου∙ |
|  |  |
|  | (β) αντίγραφο υγειονομικού πιστοποιητικού ή υγειονομικής βεβαίωσης κολυμβητικής δεξαμενής σε ισχύ, το οποίο εκδίδεται δυνάμει του περί Δημοσίων Κολυμβητικών Δεξαμενών Νόμου∙ |
|  |  |
|  | (γ) αντίγραφο πιστοποιητικού καταλληλότητας σε ισχύ, το οποίο πιστοποιεί την καταλληλότητα των μηχανολογικών, ηλεκτρολογικών και υδραυλικών εγκαταστάσεων των κολυμβητικών δεξαμενών, από την Ηλεκτρομηχανολογική Υπηρεσία του Υπουργείου Μεταφορών, Επικοινωνιών και Έργων, δυνάμει του περί Δημόσιων Κολυμβητικών Δεξαμενών Νόμου και των περί Δημοσίων Κολυμβητικών Δεξαμενών Κανονισμών∙ |
|  |  |
|  | (δ) αντίγραφο της εν ισχύι Έκθεσης Ελέγχου Ανελκυστήρα, η οποία εκδίδεται δυνάμει των περί Ασφάλειας και Υγείας στην Εργασία (Λειτουργία, Συντήρηση και Έλεγχος Ανελκυστήρων) Κανονισμών: |
|  |  |
|  |  Νοείται ότι, η Έκθεση Ελέγχου Ανελκυστήρα πρέπει να είναι χωρίς παρατηρήσεις∙ |
|  |  |
|  | (ε) αντίγραφο της εν ισχύι Άδειας Αποθήκευσης Πετρελαιοειδών, η οποία εκδίδεται δυνάμει του περί Πετρελαιοειδών Νόμου, για τις περιπτώσεις όπου αυτή προβλέπεται∙  |
|  |  |
|  | (στ) αντίγραφο έκθεσης από τον αρμόδιο προϊστάμενο της Πυροσβεστικής Υπηρεσίας, το οποίο πιστοποιεί ότι λήφθηκε επαρκής πρόνοια εντός των υποστατικών ή χώρου για- |
|  |  |
|  |  (i) την παρεμπόδιση πυρκαγιάς∙ |
|  |  (ii) την κατάσβεση πυρκαγιάς∙ και  |
|  |  (iii) την ασφαλή διαφυγή, σε περίπτωση πυρκαγιάς, όλων των προσώπων∙ |
|  |  |
|  | (ζ) αντίγραφο επιστολής από το Τμήμα Επιθεώρησης Εργασίας για την ύπαρξη Γραπτής Εκτίμησης Κινδύνων∙ |
|  |  |
|  | (η) αντίγραφο της άδειας οικοδομής του κτηρίου που στεγάζεται ο ξενώνας, η οποία εκδίδεται δυνάμει του περί Ρυθμίσεων Οδών και Οικοδομών Νόμου∙ |
|  |  |
|  | (θ) αντίγραφο του πιστοποιητικού εγγραφής στο Τμήμα Φορολογίας και ο Αριθμός Φορολογικής Ταυτότητας Ιδιοκτήτη∙ |
|  |  |
|  | (ι) οι σχετικές λεπτομέρειες του ακινήτου, οι ελάχιστες τεχνικές και λειτουργικές προδιαγραφές του και οι προδιαγραφές ασφάλειας και υγείας σύμφωνα με τα Παραρτήματα Ι, II και ΙΙΙ, αντίστοιχα∙ |
|  |  |
|  | (ια) αντίγραφο εν ισχύι ασφαλιστικής κάλυψης του καταλύματος, τουλάχιστον για κατά παντός κινδύνου, περιλαμβανομένης της πυρκαγιάς και αστικής ευθύνης. |

|  |
| --- |
| ΠΑΡΑΡΤΗΜΑ V(Άρθρο 5)ΑΙΤΗΣΗ ΑΔΕΙΑΣ |
|  |
|  | **ΥΦΥΠΟΥΡΓΕΙΟ ΤΟΥΡΙΣΜΟΥ**Αρ. Φακ.:……………………………….**ΑΙΤΗΣΗ ΓΙΑ ΕΚΔΟΣΗ ΑΔΕΙΑΣ ΛΕΙΤΟΥΡΓΙΑΣ ΞΕΝΩΝΑ**1. Όνομα Ξενώνα: ………………………………………………….
2. Όνομα ιδιοκτήτη/διαχειριστή: ………………………………………………

(α) Αριθμός Ταυτότητας ή διαβατηρίου: ..……………………………(β) Διεύθυνση κατοικίας: ..………………………………………………(γ) Αριθμός τηλεφώνου: ...………………………………………………(δ) Όνομα διευθυντή (εάν ισχύει): ..…………………………………...(ε) Ηλεκτρονικό ταχυδρομείο: ..……………………………………….. (στ) Ιστοσελίδα: …………………………………………………………..1. Ημερομηνία έναρξης λειτουργίας του πιο πάνω ξενώνα: ………………………………………………………………………………
2. Έχει εκδοθεί και είναι σε ισχύι διάταγμα αρμοδίων δικαστηρίων για απαγόρευση της ελεύθερης διαχείρισης της περιουσίας σας; **ΝΑΙ/ΟΧΙ**

……………………………………………Όνομα και υπογραφή του ιδιοκτήτη/διαχειριστή του κτηρίου που στεγάζεται ο ξενώνας……………………………………………Όνομα και υπογραφή ιδιοκτήτη/διαχειριστή ξενώναΗμερομηνία: ………………………….**Υπεύθυνη Δήλωση Αιτητή/Αιτήτριας**Δηλώνω ότι αποδέχομαι την επεξεργασία των προσωπικών μου δεδομένων από το Υφυπουργείο Τουρισμού σύμφωνα με τις ισχύουες διατάξεις του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμος του 2018 και του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και για την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων), όπως αυτός εκάστοτε τροποποιείται ή αντικαθίσταται. Κατανοώ ότι τα προσωπικά μου δεδομένα, τα οποία έχουν δηλωθεί στο παρόν έντυπο, θα τύχουν εμπιστευτικής και απόρρητης επεξεργασίας σε ηλεκτρονική ή άλλη μορφή από δεόντως εξουσιοδοτημένα άτομα του Υφυπουργείου Τουρισμού, για σκοπούς έγκρισης λειτουργίας ξενώνα. Ημερομηνία: …………………………………Υπογραφή Αιτητή/Αιτήτριας ……………………………………… |
|  |
|  |  |

|  |
| --- |
| ΠΑΡΑΡΤΗΜΑ VΙ(Άρθρο 5)ΤΥΠΟΣ ΑΔΕΙΑΣ |
|  |
| **ΑΔΕΙΑ ΛΕΙΤΟΥΡΓΙΑΣ ΞΕΝΩΝΑ** |
|  | Αύξων Αριθμός…………………..Αριθμός Άδειας.………………….**ΥΦΥΠΟΥΡΓΕΙΟ ΤΟΥΡΙΣΜΟΥ** Με βάση τις διατάξεις του περί της Ρύθμισης της Ίδρυσης και Λειτουργίας Ξενώνων Νόμου του 2022 χορηγείται στον/στην ………………………………………………………………………………… άδεια λειτουργίας Ξενώνα δυναμικότητας ………………………………. κλινών, εις [ονομασία επαρχίας/πόλης/περιοχής] …………..…………………………………………………….. και επί της οδού ……………………………………………………………… υπό την ονομασία …………………………………………………………… Η παρούσα άδεια ισχύει μέχρι…………………………………. (Τέλος καταβληθέν €………………….)[τοποθεσία]………………………..20…….……………………………………..Υφυπουργός Τουρισμού[-]  |
|  |  |

Αρ. Φακ: 23.02.063.084-2022

ΜΙ/XX